Oznámeniu Komisie Európskemu parlamentu a Rade o riešení problému nedostatku vody a súch v Európskej únii - Zhrnutie hodnotenia vplyvu {KOM(2007) 414 v konečnom znení} {SEK(2007) 993} /* SEK/2007/0996 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 18.7.2007 SEK(2007) 996 PRACOVNÝ DOKUMENT ÚTVAROV KOMISIE sprievodný dokument OZNÁMENIU KOMISIE EURÓPSKEMU PARLAMENTU A RADE o riešení problému nedostatku vody a súch v Európskej únii Zhrnutie hodnotenia vplyvu {KOM(2007) 414 v konečnom znení}{SEK(2007) 993} ZHRNUTIE Toto hodnotenie vplyvu vypracovali útvary Komisie ako podporný dokument k oznámeniu Komisie o riešení problému nedostatku vody a súch. 1. PROCESNÉ OTÁZKY - Na zasadnutí Výboru pre životné prostredie 9. marca 2006 požiadalo niekoľko členských štátov o to, aby bol problém nedostatku vody a súch riešený na európskej úrovni. Komisia predložila predbežnú analýzu Výboru pre životné prostredie 27. júna 2006 a oznámila svoj zámer prijať oznámenie o probléme nedostatku vody a súch do júla 2007. - Vypracovanie oznámenia úplne zohľadňovalo minimálne normy pre konzultácie. Komisia zorganizovala tri stretnutia so všetkými zúčastnenými stranami a členskými štátmi, čo im umožnilo aktívne prispievať do procesu. - Kroky na ďalší rozvoj politík a opatrení na riešenie problému nedostatku vody a súch si v každom prípade budú vyžadovať dodatočné hĺbkové hodnotenia vplyvu niektorých vybraných opatrení. - Toto hodnotenie sprevádzajúce oznámenie o probléme nedostatku vody a súch bude preto primerane založené na doteraz získaných predbežných informáciách a skúsenostiach. - Začiatkom roka 2007 začala Komisia štúdiu s cieľom určiť potenciál úspor vody v Európe. Ďalšia štúdia sa bude zaoberať regionálnymi rozdielmi v potenciáli úspor vody. Zaradenie scenárov rozboru nákladovej efektívnosti niektorých opatrení poskytne užitočné informácie na ďalšie zváženie do konca roka 2007. - Výbor hodnotenia vplyvu prijal 5. júna 2007 stanovisko k návrhu hodnotenia vplyvu k oznámeniu. Všetky odporúčania na zlepšenie boli v plnom rozsahu zapracované do hodnotenia vplyvu. 2. PROBLÉMY, NA KTORÉ SA OZNÁMENIE ZAMERIAVA - Doteraz bolo určených 33 riečísk s nedostatkom vody. Predstavuje to celkovú plochu 460 000 km² (približne 10 % celkovej plochy EÚ) a žije v nich 82 miliónov obyvateľov (približne 16,5 % celkovej populácie EÚ). - Väčšina členských štátov informovala o obdobiach sucha, ktoré nastali od roku 1976. Od roku 2000 do roku 2006 bolo zasiahnutých suchom priemerne 15 % celkovej rozlohy EÚ a 17 % celkovej populácie EÚ. - Priestorová a časová distribúcia vodných zdrojov v rámci Európy je jedným z hlavných dôvodov nedostatku vody a súch. - Cenové politiky vody takisto všeobecne neodrážajú úroveň citlivosti vodných zdrojov na miestnej úrovni. Zásada „používateľ platí“ sa sotva implementuje. Tieto nedostatky viedli k nesprávnemu hospodáreniu s vodnými zdrojmi, hoci rámcová smernica o vode (RSV) poskytuje zásady na určenie efektívnych hospodárskych nástrojov. - Nevhodné plánovanie využitia pôdy a prideľovania vody medzi hospodárske odvetvia malo za následok nerovnováhu medzi potrebami vody a existujúcimi zdrojmi vody. - Poľnohospodárstvo je hlavným používateľom (64 %), po ňom nasleduje energetika (20 %), verejná dodávka vody (12 %) a priemysel (4 %). Turizmus pravdepodobne vyvíja výrazný tlak na čerpanie vody, najmä v južnej Európe a v pobrežných oblastiach, kde sú zdroje pitnej vody obmedzené. - V rámci Európy existuje veľký potenciál úspor vody. Vplyvom zlého hospodárenia sa naďalej plytvá najmenej 20 % vody. - Vo všeobecnosti chýba konzistentnosť a niekedy dokonca dochádza ku kontraproduktívnym vplyvom na ochranu vodných zdrojov z dôvodu neúčinnej integrácie obáv týkajúcich sa vody do odvetvových politík súvisiacich s vodou. - Pokiaľ ide o obdobia sucha, často sa riešia prístupom krízového manažmentu ovplyvneného nedostatočnou časovou pripravenosťou na extrémne udalosti. - Situácie s nedostatkom vody zaznamenané na úrovni riečísk už majú podstatné vplyvy na hospodárstvo, spoločnosť a životné prostredie s následnými následkami na náklady. - Sucho má okamžitý a výrazný hospodársky, sociálny a environmentálny vplyv, ktorý môže trvať aj po skončení obdobia sucha. - Priamy hospodársky vplyv sucha za ostatných tridsať rokov sa odhaduje minimálne na 100 miliárd eur. Scenár nezmenenej politiky - Do roku 2070 pravdepodobne vzrastie celkový podiel európskych oblastí riečísk, ktoré čelia vážnemu nedostatku vody, zo súčasných 19 % na 34–36 %. - Hospodársky a spoločenský vplyv môže mať na dostupnosť vodných zdrojov rovnako výrazný vplyv ako zmena klímy. - Krajiny južnej Európy by v nasledujúcich desaťročiach mohli byť oblasťou s najvyšším nárastom tlaku na vodné zdroje. - RSV obsahuje všetky potrebné nástroje na dosiahnutie naozaj udržateľného vodného hospodárstva. Uplatňovanie týchto nástrojov (najmä v oblasti cenovej politiky vody a návratnosti nákladov) najúčinnejším spôsobom predstavuje naďalej problém. Ak sa neprijmú opatrenia na riešenie, bude sa situácia pravdepodobne vyvíjať týmto smerom: - Zachovanie rozsiahleho neprimeraného pôdneho plánovania v rámci riečísk najviac ohrozených nedostatkom vody. - Pokračovanie v plytvaní vodou a nešetrné hospodárenie s vodou v domácnostiach a v mnohých odvetviach hospodárstva. 3. CIELE Návrh sa zameriava na tieto všeobecné politické ciele: - Riešiť vzrastajúci vplyv nedostatku vody a súch v Európskej únii - Zaistiť dlhodobú ochranu dostupných vodných zdrojov - Zaistiť dostupnosť vody v Európe a podporovať trvalo udržateľné spôsoby využitia vody Konkrétne ciele: - Zlepšiť úroveň pripravenosti na vzrastajúce obdobia sucha - Zmierniť všetky vplyvy nedostatku vody a súch na životné prostredie, hospodárstvo a spoločnosť - Vytvoriť podmienky na trvalo udržateľný hospodársky a spoločenský vývoj v Európe s ohľadom na klimatickú zmenu a narastajúci problém nedostatku vody a súch Operačné ciele: - Určiť najvhodnejšie a nákladovo najefektívnejšie opatrenia s cieľom účinne riešiť problém nedostatku vody a súch - Zvážiť možné priority alebo systém priorít, z ktorých budú vychádzať politické rozhodnutia v súvislosti s dostupnosťou vody v riečiskách. 4. HLAVNÉ DOSTUPNÉ MOžNOSTI POLITICKÝCH RIEšENÍ NA DOSIAHNUTIE TÝCHTO CIEľOV Okrem scenára bez politickej zmeny sa určili tri možnosti. - Možnosť A: Riešenie založené výhradne na dodávkach vody V rámci tejto možnosti sa zvažujú tieto opatrenia: - podpora rozvoja nových dodávok vody na základe existujúcich právnych predpisov EÚ - podpora širokosiahleho rozvoja nových dodávok vody s dôrazom na využitie fondov EÚ a vnútroštátnych finančných zdrojov - Možnosť B: Riešenie založené výhradne na politikách poplatkov za vodu V rámci tejto možnosti sa zvažujú tieto opatrenia: - zavedenie účinných poplatkov za vodu - návratnosť nákladov - Možnosť C: Integrovaný prístup V rámci tejto možnosti sa zvažujú tieto opatrenia: - zabránenie suchu - podpora hospodárneho prídelu vody a udržateľného územné plánovanie - podpora úsporných technológií a postupov narábania s vodou - vytváranie návykov zameraných na úsporu vody v Európe - nové dodávky vody 5. ANALÝZA VPLYVU 5.1. Možnosť A: Riešenie založené výhradne na dodávkach vody Vplyv životné prostredie - Vodné rezervoáre hrajú dôležitú úlohu v dodávkach vody pre obyvateľstvo, zavlažovanie a na priemyselné využitie. Výstavba priehrad a vodných transferov však môže mať vážny vplyv na fungovanie ekosystémov sladkej vody v riečisku a negatívny vplyv na ekologický stav vodných útvarov. - Vzhľadom na to, že v súčasnosti nie je presne známy environmentálny vplyv všetkých alternatívnych riešení, ako napríklad odsoľovane, ani množstvo použitej energie ani skutočnosť, či sú v súlade s energetickou politikou pre Európu, je potrebné vypracovať ďalšie hodnotenia rizika skôr, ako Komisia prijme akékoľvek konečné stanovisko. Hospodársky vplyv - Očakáva sa, že krátkodobý vplyv na hospodárstvo bude pozitívny. Akákoľvek nová infraštruktúra dodávok vody môže podporiť rozvoj hospodárskych činností v danej oblasti. - Priehrady a vodné transfery však predstavujú niekoľko nedostatkov, ktoré zdôraznila najmä Svetová komisia pre priehrady. Niektoré existujúce projekty dnes poukazujú na ďalšie nedostatky, pokiaľ ide o alternatívne riešenia. - V Európe existuje len niekoľko možností nových veľkých infraštruktúr dodávok vody, ktoré by nespôsobovali vzrastajúcu záťaž na už dnes citlivé vodné zdroje a neznamenali by spotrebu zostávajúcich zvyšných zdroje do úplného vyčerpania. Bude preto potrebné hľadať nové možnosti mimo územia Európy v susediacich krajinách, ktoré ešte stále majú dostatočné zásoby vody, ako napríklad Rusko. - V dôsledku toho by sa mohlo stať, že niektoré hospodárske odvetvia sa môžu v súvislosti s nižšími ziskami vytvorenými svojou činnosťou rozhodnúť čiastočne alebo úplne zmeniť miesto činnosti s cieľom nájsť nižšie ceny vody mimo Európy. Spoločenský vplyv - Očakáva sa, že priamy krátkodobý vplyv na spoločnosť bude pozitívny, ak jedným cieľom novej infraštruktúry bude poskytovať verejné dodávky vody. Nové hospodárske činnosti sa môžu rozvinúť a podporiť tvorbu nových pracovných miest. Úžitok však môže byť obmedzený, ak rozvoj nových dodávok vody bude zahŕňať prenos nákladov z niektorých hospodárskych odvetví na domácnosti alebo v prípade transferov vody, kedykoľvek budú dôvodom na spoločenské a politické konflikty medzi povodiami, z ktorých sa voda čerpá a povodiami, ktoré ju prijímajú. 5.2. Možnosť B: Riešenie založené výhradne na politikách poplatkov za vodu - Vplyv politík poplatkov za vodu sa mení spolu so sociálno-hospodárskymi a prírodnými podmienkami. - Politiky poplatkov za vodu sú samy o sebe zvyčajne nepostačujú na to, aby priniesli kompletné riešenie problému nedostatku vody a súch, ale môžu byť účinné, ak sa skombinujú s inými doplňujúcimi opatreniami. Vplyv na životné prostredie - V oblasti poľnohospodárstva vedie zavedenie poplatkov za vodu výnosnejšiemu využitiu pôdy. Súčasné ceny sú však často veľmi nízko pod úrovňou ceny, pri ktorej by úspora vody pre poľnohospodára znamenala výrazné finančné zisky. - Dostupné údaje takisto ukazujú, že zavedenie systému merania spôsobuje pokles spotreby vody. Je však možné určiť istú hranicu, pod ktorou vzrast cien a neovplyvňuje úroveň spotreby. - Dopyt po vode určenej na priemyselné využitie je pružný. Škála možných alternatív zrejme hrá dôležitú úlohu. Hospodársky vplyv - Implementácia politiky poplatkov za vodu, ktoré pokrývajú náklady spojené so životným prostredím i nedostatkom vody môže podnietiť účinné prideľovanie zdrojov, čo povedie k zvýšeniu spoločenského blahobytu. Prípadové štúdie o makroekonomickom vplyve udržateľného poľnohospodárstva v niektorých členských štátoch ukazujú, že širokoškálová konverzia ornej pôdy na trvalo udržateľné poľnohospodárstvo pomocou internalizácie politík prináša hospodárske výhody. Spoločenský vplyv - V článku 9 RSV sa ustanovujú podmienky návratnosti nákladov na vodohospodárske služby. Najmä sa v ňom upresňuje, že členské štáty musia zohľadňovať sociálne, environmentálne a hospodárske vplyvy návratnosti. Preto sa členským štátom umožňuje prispôsobiť svoje politiky poplatkov za vodu s ohľadom na sociálne hľadiská. 5.3. Možnosť C: Integrovaný prístup Potenciál úspor vody a šetrného hospodárenia s vodou - Na základe hodnotenia potenciálu úspor vody v Európe sa zistilo, že zavedením vhodných opatrení sa môže ušetriť najmenej 20 % vody. - Obmedzenie dopytu po vode je možné bez ovplyvnenia súčasných hospodárskych činností a môže viesť k hospodárskym, sociálnym a environmentálnym prínosom. - Plytvanie vodou možno považovať za dodatočné náklady (popri využívaní, dodávke a spracovaní) a možné finančné úspory sú veľké. - Veľmi často sa riadenie dopytu po vode ukazuje hospodársky výhodnejšie ako zvyšovanie dodávky vody. Niektoré dostupné štúdie umožňujúce takéto porovnanie, ukazujú na pomer 1 ku 3 alebo dokonca 1 ku 10 medzi nákladmi na meter kubický „ušetrenej“ vody a nákladmi na meter kubický „dodanej“ vody. Hospodársky vplyv Je dôležité uviesť, že implementácia niektorých špecifických opatrení si bude vyžadovať určenie primeraných sprievodných opatrení pri zohľadnení špecifických regionálnych, odvetvových a spoločenských faktorov. Tieto opatrenia si vyžiadajú ďalšie hodnotenie. - Odvetvové politiky ponúkajú možnosti riešenia problému nedostatku vody a súch. Je ich však potrebné upraviť tak, aby ešte účinnejšie riešili problémy spojené s dostupnosťou vody. - Následné reformy SPP, a najmä podpora rozvoja vidieka prispeli k zlepšeniu situácie. Problémom však naďalej zostáva nadbytočný odber vody, ktorý je čiastočne spôsobený nedostatočnou realizáciou zásady odbúrania väzieb v niektorých členských štátoch. Budúce úpravy SPP a „kontrola stavu“ v roku 2008 by sa mohli stať príležitosťou na preskúmanie možnosti hlbšieho začlenenia problému dostupnosti vody medzi príslušné nástroje SPP. V tomto kontexte je napríklad potrebné preskúmať, do akej miery by SPP a „kontrola stavu“ v roku 2008 mohli podporiť úplné odbúranie väzieb a zlepšiť podporu vodného hospodárstva v rámci programu rozvoja vidieka. - Dôležité je tiež zabezpečiť, aby sa ďalšie preskúmania štrukturálnych fondov zamerali na oblasti, ktoré čelia problémom spojeným s dostupnosťou vody. Rozšírenie rozpočtov týchto fondov a určenie možných väzieb medzi jednotlivými politikami by európskym politikám v oblasti životného prostredia nespôsobovalo príležitostné náklady. - Hodnotenie vplyvu nástrojov, ktoré sa použili ako stimuly v odvetví energetiky na vnútroštátnej úrovni, poskytuje zaujímavé informácie, na ktorých základe je možné určiť pravdepodobnú efektívnosť týchto nástrojov v odvetví vodného hospodárstva. - Podporenie rozvoja úsporných technológií vody a produktov výrobkov úsporných na vodu nepochybne povedie k stimulácii trhu a zvýšení konkurencieschopnosti európskych priemyselných odvetví, ako tomu už je v prípade energetického odvetvia. Spoločenský vplyv - Politiky úspory vody majú pozitívny spoločenský vplyv, najmä na vytváranie trvalých pracovných miest vo verejnej sfére. Vplyv na životné prostredie - Voda, ktorá sa usporí, nebude plytvaná a zároveň obmedzí priame vypúšťanie znečisťujúcich látok do vodných útvarov. V širšom meradle povedie obmedzenie čerpania vody z prírodných zdrojov zlepšeniu stavu vodných útvarov a ochrane ekosystémov. Je potrebné zamerať sa na možnosti, ktoré výrazne pomôžu zlepšiť celkové postupy riadenia dopytu po vode. Vzhľadom na celkový potenciál úspor vody a šetrnejšieho hospodárenia s vodou v Európe je situácia taká, že je potrebné zaviesť jasný systém priorít, z ktorého budú vychádzať politické rozhodnutia. Nová infraštruktúra dodávok dodávky vody treba zvážiť ako možnosť, keď sa vyčerpajú ostatné možnosti riadenia dopytu po vode, vrátane efektívnej politiky poplatkov za vodu a nákladovo efektívnych alternatív. 6. POROVNANIE MOžNOSTÍ Možnosť A Riešenie založené výhradne na dodávkach vody | Možnosť B Riešenie založené výhradne na politikách poplatkov za vodu | Možnosť C Integrovaný prístup | krátkodobo | dlhodobo | krátkodobo | dlhodobo | Hospodársky vplyv | ++ | - | + | ++ | +++ | Spoločenský vplyv | + | - | +/- | +/- | + | Vplyv na životné prostredie | - | - | + | ++ | +++ | - Tabuľka zhŕňa hospodársky, spoločenský a environmentálny vplyv jednotlivých možností zhodnotených v prvej časti dokumentu. - Možnosť A môže poskytnúť zaujímavé výhody pre hospodárstvo a spoločnosť v krátkodobom meradle, zatiaľ čo sa očakáva, že vplyv na životné prostredie bude negatívny. Hodnotenie vplyvu v dlhodobejšom meradle odhaľuje nepriaznivý pomer nákladov a výhod pre hospodárstvo, spoločnosť a životné prostredie. - Očakáva sa, že možnosť B bude mať pozitívny vplyv na hospodárstvo a životné prostredie pri zavedení účinnej politiky poplatkov za vodu a návratnosti nákladov za vodohospodárske služby používateľmi vody. Spoločenský vplyv závisieť od výšky zavedených poplatkov za vodu a môže sa a niektorých hospodárskych odvetviach a pre niektoré skupiny obyvateľstva môžu pôsobiť negatívne. - Možnosť C poskytne výsledky postupne. Vplyv na hospodárstvo bude podľa očakávaní pozitívny od začiatku a v dlhodobom meradle bude rásť. Spoločenský vplyv bude takisto postupom času pozitívny. Očakáva sa, že táto možnosť poskytne podstatný a rastúco pozitívny vplyv na životné prostredie. V porovnaní s ostatnými možnosťami predstavuje najväčší prínos pre životné prostredie. Na základe hodnotenia sa javí možnosť C ako najsľubnejšia. Zaisťuje najlepší pomer medzi nákladmi a prínosmi v dlhodobom meradle. - Kroky na ďalší rozvoj politík a opatrenia na riešenie problému nedostatku vody a súch bude v každom prípade vyžadovať dodatočné hĺbkové hodnotenia vplyvu. Ďalším krokom bude podrobný prieskum údajov a kvantitatívne hodnotenie vybraných opatrení vyňatých zo širokej škály možností navrhovaných v oznámení. - Takisto je jasné, že implementácia niektorých osobitných opatrení si bude vyžadovať vymedzenie primeraných sprievodných opatrení pri zohľadnení regionálnych, odvetvových a spoločenských zvláštností. Takéto opatrenia si takisto vyžiadajú ďalšie hodnotenie. 7. MONITOROVANIE A HODNOTENIE Nedostatok vody a suchá predstavujú základný environmentálny problém, ktorý bude potrebné riešiť. Jeho riešenie je zároveň predpokladom udržateľného rastu v Európe. Komisia bude hodnotiť dosiahnutý pokrok pri napĺňaní stanovených cieľov a o výsledkoch podá správu Rade a Európskemu parlamentu. Správa sa predloží v rámci Fóra zainteresovaných strán, ktoré sa bude konať v roku 2008. Komisia zváži následné iniciatívy a akcie s ohľadom na diskusie o tomto oznámení v Rade ministrov a v Európskom parlamente.